Free Viewpoint Television: új perspektíva a 3D videó továbbításban
Huszák Árpád, BME 
A szabad nézőpont választású videó (FVV, free viewpoint video) egy innovatív médiaszolgáltatás, amely lehetővé teszi, hogy a felhasználók egyénileg, tetszés szerint és folyamatosan változtathassák nézőpontjukat a lejátszás során. Az egyedi nézőpont előállítása két vagy több hagyományos és mélység-kamera felhasználásával történik, melyeket a folyamatosan változó perspektíva függvényében kell kiválasztani és továbbítani. Minél sűrűbben helyezkednek el a kamerák, annál jobb minőségű videó állítható elő, azonban ennek ára a még nagyobb hálózati sávszélesség igény. Az FVV hálózati és számítási erőforrásigénye rendkívül magas, ezért fejlett videó továbbító módszerekre van szükség, amelyek kezelik a nagy felhasználószám okozta skálázhatósági problémát és a szűkös hálózati kapacitást.